
A Gyermekkori Kétnyelvűség Előnyei és Kihívásai

Kulcsszavak: kétnyelvűség; többnyelvűség; multikulturalizmus; gyermekkor
A többnyelvűség és a multikulturalizmus jelensége olyan régi, mint maguk a nyelvek és a kultúrák. Ezen a tanulmány arra törekszik, hogy a gyermekkori kétnyelvűség és multikulturalizmus általános és személyes előnyeit összeszedje, illetve, hogy bemutassa ezek milyen módon bizonyulhatnak hasznosnak, netán kihívást jelentőnek gyermekkorban és akár később, felnőttkorban. A kutatás a trianguláció módszerét alkalmazza. Személyes interjúk felnőttekkel, akik hajdan kétnyelvű gyermekek voltak; fókuszcsoportos interjú olyan alanyokkal, akik multikulturális közegben nevelkedtek; valamint két tizenéves kínai gyermek angol magánóráinak megfigyelése. Az eredmények azt mutatják, hogy az életkor előrehaladtával változik a hozzáállás a nyelvekhez és a kultúrákhoz. Egy gyermek vegyes érzéseket táplálhat a megnevezett jelenségekkel kapcsolatban, ám a felnőttkorban ezek a tapasztalatok érdemi előnyökké kovácsolódnak. A kutatás megállapítja, hogy a nyelvtanulás és a különböző kultúrákkal való kapcsolódás legfőbb előnye a befogadó szemlélet megteremtése.



